प्रेस युनियन गुल्मीमा विवाद, वैकल्पिक समिति घोषणा
नेपाल प्रेस युनियनका केन्द्रीय अध्यक्ष शिब लम्सालले घोषणा गरेको समूहलाई अस्वीकार गर्दै गुल्मी कार्य समितिविरुद्ध असन्तुष्ट बहुमत सदस्यले अर्को कार्यसमिति घोषणा गरेका छन् ।
तिलाचन पाण्डेतम्घास, साउन ५ गते । नेपाल प्रेस युनियनका केन्द्रीय अध्यक्ष शिव लम्सालले घोषणा गरेको समूहलाई अस्वीकार गर्दै गुल्मी कार्य समितिविरुद्ध असन्तुष्ट बहुमत सदस्यले अर्को कार्यसमिति घोषणा गरेका छन् ।बिहीबार नेपाल प्रेस युनियनका केन्द्रीय अध्यक्ष लम्साल आफै‌ले अध्यक्षमा रेशम कुँवरलाई निरन्तरता दिदै सर्वसम्मत नेतृत्वको चयन गर्नुभएको थियो । केन्द्रीय प्रतिनिधि प्रेमनारायण आचार्यले हस्ताक्षर गरेको कार्य समितिको नामवली सार्वजनिक भएको थियो । तर, युनियनका ३८ जना सदस्यले अधिवेशन बहिष्कार गरेर अर्को समिति घोषणा गरेका छन् ।स३ंगठनको बिधान बाहिर गएर मनोनयन र छलफल नगरेर निर्वाचन समितिलाई समेत लत्याएर केन्द्रीय अध्यक्ष लम्सालको ठाडो हस्तक्षेप आफुलाई मान्य नहुने अध्यक्ष पदका उमेद्वार सुमन महताराले बताउनुभयो ।जिल्लामा ५९ जना सदस्यमध्ये ३८ जना सदस्यको बिहान बसेको बैठकले सुमन महतरा अध्यक्ष रहेको १८ सदस्यीय नयाँ नेतृत्व गठन गरेको छ । उनीहरुले एकलौटी टाँसिएका १९ जनामध्ये १६ जना असन्तुष्ट रहेकाले आउने अर्को अधिवेशनसम्मका लागि कार्यसमिति शून्य हुन नदिन समिति गठन गरिएको महताराले बताउनुभयो । असन्तुष्ट पक्षले निर्वाचन समितिमार्फत केन्द्रमा निर्णय सच्याएर पुनः अधिवेशनको माग गरेका छन् । उनीहरुले पुनः निर्वाचन प्रक्रिया अगाडि नबढाएर बिद्रोह गर्ने चेतावनी दिएका छन् ।असन्तुष्ट पक्षले घोषणा गरेको कार्यसमितिमा सुमन महतारा अध्यक्ष, उपाध्यक्षमा प्रकाश घिमिरे र दीपक नेपाली, सचिवमा सागर भण्डारी, सहसचिबमा चन्द्रकला राना र अनिल खत्री, कोषाध्यक्षमा नवीन कार्की रहनुभएको छ । यस्तै, सदस्यमा भुवन भुसाल, अनिष पन्थी, भुवन काफले, पूजा विश्वकर्मा, करिष्मा अर्याल, माधव खरेल, कविराज भुसाल, मोहन गौतम, सुरज कार्की, दधिराम भुसाल, रमेश पन्थी रहेको सचिव सागर भण्डारी रहनुभएको छ । केन्द्रीय प्रतिनिधि प्रेमनारायण आचार्यले जारी गरेको निर्वाचितको विवरणअनुसार १९ जनाको कार्यसमितिमध्ये अध्यक्ष रेशम कुँवर, उपाध्यक्ष रमेश विश्वकर्मा र सदस्य मनु सुनार बाहेक उपाध्यक्ष दीपक नेपाली, सचिव सुमन महतारा, सहसचिव सन्तोष महतारा र चन्द्रकला राना, कोषाध्यक्ष नवीन कार्कीसहितका १६ जनाले असहमति राखेका छन् । नेपाल प्रेस युनियनका केन्द्रीय प्रतिनिधि प्रेमनारायण आचार्यले केन्द्रीय अध्यक्षकै उपस्थितिमा भएको निर्णय सच्चिने सम्भावना कम रहेको बताउनुभयो । उहाँले सहमतिकै आधारमा समिति निर्माण गरिएको दाबी गर्नुभयो । नेपाल प्रेस युनियनको नवौं जिल्ला अधिवेशन निर्वाचन समितिका संयोजक अधिवक्ता भीम न्यौपानेले केन्द्रले हस्तक्षेप गरेपछि असहमतिबीच आफुले काम गर्न नसकेको बताउनुभयो । 